Likumprojekts

**Grozījums Latvijas Administratīvo pārkāpumu kodeksā**

Izdarīt Latvijas Administratīvo pārkāpumu kodeksā šādu grozījumu:

Papildināt likumu ar 78.2 pantu šādā redakcijā:

“**78.2 pants. Eiropas Parlamenta un Padomes 2014. gada 16. aprīļa Regulas (ES) Nr. 511/2014 par no Nagojas Protokola par piekļuvi ģenētiskajiem resursiem un to ieguvumu taisnīgu un godīgu sadali, kas gūti no šo resursu izmantošanas, izrietošiem atbilstības pasākumiem lietotājiem Savienībā prasību pārkāpšana**

Par pienācīgas pārbaudes neveikšanu, lai pārliecinātos, ka lietotāja izmantotajiem ģenētiskajiem resursiem un ar ģenētiskajiem resursiem saistītajām tradicionālajām zināšanām ir piekļūts saskaņā ar piemērojamiem tiesību aktiem vai regulatīvajām prasībām attiecībā uz piekļuvi un ieguvumu sadali un ka ieguvumi tiek sadalīti taisnīgi un godīgi atbilstīgi savstarpēji saskaņotiem noteikumiem saskaņā ar visiem piemērojamajiem tiesību aktiem vai regulatīvajām prasībām, (regulas Nr. 511/2014 4. panta 1. punkts) –

izsaka mutvārdu aizrādījumu vai brīdinājumu, vai uzliek naudas sodu, konfiscējot pārkāpuma priekšmetus un izdarīšanas rīkus vai bez konfiskācijas, fiziskajām personām līdz septiņsimt *euro* un juridiskajām personām līdz četrpadsmit tūkstoši *euro*.

Par ģenētisko resursu un ar ģenētiskajiem resursiem saistīto tradicionālo zināšanu nodošanu tālāk un izmantošanu pretrunā savstarpēji saskaņotiem noteikumiem, ja tie vajadzīgi atbilstīgi piemērojamiem tiesību aktiem vai regulatīvām prasībām, (regulas Nr. 511/2014 4. panta 2. punkts) –

izsaka mutvārdu aizrādījumu vai brīdinājumu, vai uzliek naudas sodu, konfiscējot pārkāpuma priekšmetus un izdarīšanas rīkus vai bez konfiskācijas, fiziskajām personām līdz septiņsimt *euro* un juridiskajām personām līdz četrpadsmit tūkstoši *euro*.

Par regulas Nr. 511/2014 4. panta 3. punktā norādītās dokumentācijas un informācijas nenoskaidrošanu, neglabāšanu un nenodošanu turpmākiem lietotājiem, –

izsaka mutvārdu aizrādījumu vai brīdinājumu, vai uzliek naudas sodu, konfiscējot pārkāpuma priekšmetus un izdarīšanas rīkus vai bez konfiskācijas, fiziskajām personām līdz septiņsimt *euro* un juridiskajām personām līdz četrpadsmit tūkstoši *euro*.

Par piekļuves atļaujas vai tai līdzvērtīga dokumenta neiegūšanu un savstarpēji saskaņotu noteikumu neparedzēšanu vai izmantošanas nepārtraukšanu, ja lietotāju rīcībā esošā informācija nav pietiekama vai ir neskaidrības par piekļuves un izmantošanas likumību, (regulas Nr. 511/2014 4. panta 5. punkts) –

izsaka mutvārdu aizrādījumu vai brīdinājumu, vai uzliek naudas sodu, konfiscējot pārkāpuma priekšmetus un izdarīšanas rīkus vai bez konfiskācijas, fiziskajām personām līdz septiņsimt *euro* un juridiskajām personām līdz četrpadsmit tūkstoši *euro*.

Par ar piekļuvi un ieguvumu sadali saistītās informācijas neglabāšanu divdesmit gadus pēc izmantošanas laikposma beigām, (regulas Nr. 511/2014 4. panta 6. punkts) –

izsaka mutvārdu aizrādījumu vai brīdinājumu, vai uzliek naudas sodu, konfiscējot pārkāpuma priekšmetus un izdarīšanas rīkus vai bez konfiskācijas, fiziskajām personām līdz septiņsimt *euro* un juridiskajām personām līdz četrpadsmit tūkstoši *euro*.

Par regulas Nr. 511/2014 4. panta 8. punktā noteiktā neievērošanu, iegūstot ģenētiskos resursus, ko uzskata par tādu patogēnu, kurš izraisa vai var izraisīt esošu vai nenovēršamu starptautisku sabiedrības veselības ārkārtas situāciju, –

izsaka mutvārdu aizrādījumu vai brīdinājumu, vai uzliek naudas sodu, konfiscējot pārkāpuma priekšmetus un izdarīšanas rīkus vai bez konfiskācijas, fiziskajām personām līdz septiņsimt *euro* un juridiskajām personām līdz četrpadsmit tūkstoši *euro*.

Par pienācīgas pārbaudes nedeklarēšanu, saņemot finansējumu pētniecībai, kura ietver ģenētisko resursu un ar ģenētiskajiem resursiem saistīto tradicionālo zināšanu izmantošanu (regulas Nr. 511/2014 7. panta 1. punkts), –

izsaka mutvārdu aizrādījumu vai brīdinājumu, vai uzliek naudas sodu, konfiscējot pārkāpuma priekšmetus un izdarīšanas rīkus vai bez konfiskācijas, fiziskajām personām līdz septiņsimt *euro* un juridiskajām personām līdz četrpadsmit tūkstoši *euro*.

Par regulas Nr. 511/2014 7. panta 2. punktā minēto pienākumu izpildīšanas nedeklarēšanu un informācijas neiesniegšanu kompetentajai iestādei tāda produkta galīgās izstrādes posmā, kurš izstrādāts, izmantojot ģenētiskos resursus vai ar šādiem resursiem saistītās tradicionālās zināšanas, –

izsaka mutvārdu aizrādījumu vai brīdinājumu, vai uzliek naudas sodu, konfiscējot pārkāpuma priekšmetus un izdarīšanas rīkus vai bez konfiskācijas, fiziskajām personām līdz septiņsimt *euro* un juridiskajām personām līdz četrpadsmit tūkstoši *euro*.”

|  |  |
| --- | --- |
| Vides aizsardzības un reģionālās attīstības ministrs | Kaspars Gerhards |